Screenshot: YouTube

BIVŠI djelatnik srpske mesne industrije Matijević, Mihajlo Čepi, objavio je snimke na kojima je vidljivo kako se u hrenovke i ostale mesne prerađevine poput salama i kobasica stavlja pokvareno meso.



Snimku je objavio na društvenim mrežama, a video je snimio u postrojenju tvornice. Kamerom je uhvatio kako njegov bivši poslodavac u hrenovke i druge prerađevine ubacuje pokvareno meso.



"Doslovno sve što je vraćeno, što je s isteklim rokom, sve što smrdi i što se nije prodalo. Sve se to zamrzava i stoji u komorama i čeka na daljnju preradu. Dodaje se češnjak i sol da se ne bi dalje kvarilo, a ako je pokvareno ispere se kiselinom, koristi se bojilo mesa. Ono se dodaje u salame i dimljenu robu i zakonom je zabranjeno i u EU i u Srbiji. Bojilo se skriva kad dođe inspekcija", ispričao je bivši djelatnik za 021.rs.



Čepi kaže da se iste stvari događaju i u drugim srbijanskom gigantima poput Neoplante, Carnexa i Zlatiborca.



Snimke su proslijeđene Tužiteljstvu za organizirani kriminal.